medieval-data/medieval-latin-ner-HOME-Alcar huggingface dataset:
Petrus Strabo dedit nobis viginti soliddos cursalis monete ( a ) . Ego H [ enricus ] , decanus Tornodori , notum facio universis presentes litteras inspecturis quod in presentia nostra constitutus Petrus Strabo , prepositus de Lignerollis , coram nobis spontaneus recognovit quod ipse acceperat in mandatis ab Odone vicecomite Lagniaci , domino suo , quod singulis annis in crastino omnium Sanctorum persolvat fratribus Pontigniaci viginti solidos cursalis monete de redditibus sive proventibus quos dictus vicecomes apud Lignerolias habet , quos prefatos viginti solidos nobilis mulier Alienordis ( 4 ) , mater dicti vicecomitis , legavit dictis fratribus in perpetuam elemosinam ad anniversarium suum faciendum . Voluit etiam et precepit dictus vicecomes , sicut dictus prepositus recognovit , quod quicumque preposituram tenebit dicte ville , ad eandem pecuniam persolvendam dictis fratribus singulis annis ad dictum terminum teneatur . Actum anno Domini MO CCO xxxo tercio .
De quitatione LX Xa solidorum Paque et Agneti , uxori Causardi , et Causardo et Adeline , filie defuncti Petri ( " ) . Notum sit omnibus presentibus et futuris quod , cum discordia verteretur inter vicecomitissam Leigniaci Castri et Amdream ( sic ) dominum de Salvisiaco , ex una parte , et Pascham et Agnethem filiam ejus , uxorem Causardi , et Causardum et Adelinam , filiam defuncti Petri de Bulco Beraudi , ex altera , in hunc modum fuit compositum : quod dicta Pascha et Agnes filia ejus , uxor Causardi , Causardus et Adelina , filia defuncti Petri , vel heredes eorumdem sexaginta decem solidos cursualis monete annuatim tenerentur solvere vicecomitisse Leigniaci Castri vel Amdree domino de Salvisiaco vel heredibus corum , duobus terminis sic statutis , videlicet ad octabas nativitatis Domini triginta quinque solidos et ad octabas beati Johannis Baptiste sequentes quinque solidos , percipiendos , tali tamen conditione apposita quod , si supradicti Pascha et Agnes filia ejus , uxor Causardi , et Caussardus et Adelina , filia defuncti Petri , dictam pecuniam ad supradictos terminos non persolverint , vicecomitissa et Andreas dominus de Salvisiaco vel heredes sui se tenebunt ad quartam partem moture et farine molendini Galterii et ad medietatem locationis asinorum , quousque sexaginta decem solidi et quinque pro emenda de dictis rebus et de dictis possessionibus traherentur , quas res sepefati , videlicet Pascha et Agnes uxor Caussardi et Caussardus et Adelina possident . Hiis autem conventionibus comitissa ( sic ) et Amdreas dominus de Salvisiaco omnes res et omnes possessiones et omnem escasuram defuncti Petri dicte Pasche et Agneti uxori Caussardi et Caussardo et Adeline filie Petri benigniter quitaverunt . Die vero compositionis et quitationis , recognoverunt et dixerunt Pascha et Agnes filia ejus , uxor Caussardi , et Caussardus Adelinam filiam defuncti Petri esse extra avoeriam . Et ut hoc ratum permaneret ac stabile , ad petitionem supradictorum , sigillorum munimine virorum venerabilium , videlicet Stephani abbatis Sancti Michaelis , Henrici officialis Tornodori et Petri Buticularii , tunc ballivi Autissiodori et Tornodori , presens quartam ( sic ) fuit roborata . Actum anno Domini M ° ccO xx ° vno , mense augusti .
Agalo de Boiaco dedit nobis viginti solidos in censu suo de Sancto Prisco ( « ) . Omnibus presentes litteras inspecturis , Gaufridus , decanus Sancti Florentini , et magister Nicholaus , officialis curie Brienonsis , salutem in Domino . Noverint universi quod , in nostra presentia constituti , vir nobilis Milo dominus de Surmeriaco et nobilis mulier Agnes , uxor ejus , recognoverunt quod bone memorie Agalo de Boiaco , in extremis laborans , ob remedium anime sue dedit ecclesie Pontiniacensi in puram et perpetuam elemosinam viginti solidos censuales in censu suo de Sancto Prisco , qui de capite suo erat , singulis annis a dicta ecclesia percipiendos cum omni jure quo idem Agalo dictum censum percipere solebat ; et quod nobiles mulieres defuncte Gila , uxor defuncti Agalonis , et Luca , soror ejusdem Agalonis , dictam elemosinam voluerunt et laudaverunt coram felicis memorie Guillelmo , episcopo Autissiodorensi , sicut in litteris ejusdem episcopi plenius continetur . Supradicti vero Milo et Agnes uxor ejus supradictam elemosinam coram nobis voluerunt et laudaverunt . Ipsa vero Agnes hoc fecit de mandato dicti Milonis mariti sui , spontanea , non coacta , renuntians omni juri quod ipsa habebat vel habere poterat in rebus supradictis ratione hereditagio vel alia quacumque ratione . In cujus rei testimonium , presentes litteras , ad petitionem dictorum M [ ilonis ] et A [ gnetis ] , sigillorum nostrorum munimine roborandas duximus ( 6 ) . Actum anno Domini M ° CCO xxx ° ix ° , mense januario .
De concordia inter nos et Nonnam de Villa Mauri et Petrum , filium ejus , et alios amicos eorum ( a ) . In nomine sancte et individue Trinitatis . Ego Henricus , Dei gratia Trecensis episcopus , notum facio presentibus et posteris quod inter fratres Pontiniacenses et Nonnam de Villa Mauro ( 6 ) et filium ejus Petrum et Gaufridum , sororium ejusdem , querela emerserat de nemoribus que nemora Sancti Stephani vocantur . Querela vero in hunc modum decisa est : Nonna et heredes ejus plane cognoverunt quod in predictis nemoribus a limite de Seiant sicut per vallem de Maisnilio Witonis versus Burs , videlicet grangiam Pontiniaci , usque ad fontem de Sormeri protenditur , nichil unquam habuerunt , sed super hoc predictos fratres injuste vexaverunt . Si quid etiam in prefatis nemoribus ipsi vel antecessores eorum ab antiquo forte reclamaverint , domui Pontiniacensi in perpetuam elemosinam absolute dimiserunt . Partita sunt itaque nemora citra predictum limitem , scilicet versus Sanctum Medardum et Villemoiron et villa que dicitur Aquis , ita quod tres partes fratribus Pontiniacensibus proprie remanent nec in eisdem partibus usuarium Nonna aud ( c ) heredes ejus reclamaturi sunt . In quarta vero parte que Nonne et heredibus ejus remanet , predicti fratres usuarium habebunt ad quodcumque sibi opus fuerit , excepto dono et venditione . Hoc laudaverunt Felicia , soror ipsius Petri , videlicet uxor Gaufridi , et Emelina , filia ejusdem Felicie quam de altero marito habuit , et Guarnerus et Maria , filius et filia Gaufridi et Felicie ; hoc etiam laudavit Erenburgis , soror prefati Petri , et Dudo , maritus ejus . Ne quis autem hanc compositionem legitime factam temporum vetustate vel personarum succedentium immutatione presumat infringere , sigillo meo roboravi et nomina testantium subnotari decrevi . Testes : Manasses ; Girardus ; Beinardus archidiaconus ; Petrus et Guarnerus , canonici ; et Clarembaldus de Villa Mauro ( d ) ; Berengerius , filius Drogonis ; Gualterus presbiter ; Robertus de Paisi ; Petrus , major de Aquis ; Everardus ( ? ) de Ville Mauro .
Galterus dedit nobis LXa decem solidos nivern . super quamdam vineam suam apud Meriacum ( a ) . Omnibus presentes litteras inspecturis , officialis curie Autissiodorensis , salutem in Domino . Noveritis quod , in nostra presentia constituti , Stephanus de Meso , canonicus Autissiodorensis , et Guido de Meso , frater ejus , recognoverunt quod , antequam defunctus Galterus quondam pater ipsorum decessit , ipse dedit et legavit ecclesie Beate Marie Pontiniacensi sexaginta decem solidos nivern . super quandam vineam suam sitam in Campo vario apud Meriacum , pro anniversario suo in dicta ecclesia anno quolibet faciendo , abbati et conventui dicte ecclesie die anniversarii dicti Galteri , scilicet die festo beati Clementi , annuatim persolvendos et reddendos , ita quod liceat dictis Stephano et Guidoni dictos sexaginta decem solidos annui redditus alibi ad arbitrium bonorum virorum assedere et assignare ; et hac assignatione alibi facta , dicta vinea a dictis sexaginta decem solidis quita in perpetuum remanebit . Et si maluerint dicti abbas et conventus , pro dictis sexaginta decem solidis , unum dolium vini de predicta vinea , quamdiu alibi remanebunt assignandi , percipient anno quolibet et habebunt . Dicti autem Stephanus et Guido hujusmodi donationem et legatum volentes , concedentes et approbantes , fide media promiserunt quod contra dictam donationem et legatum , per se vel per alium non venient in futurum et quod dictos sexaginta decem solidos vel dolium vini persolvent annuatim , donec alibi fuerint assignati . Et ad hec , se et heredes suos obligarunt et se juridictioni curie Autissiodorensis , ubicumque maneant , subdiderunt . Actum anno Domini MO cc ° i , 0 VIIIo , mense decembri .
Johannes de Brolio , clericus , dedit LX Va solidos assignatos super portionem quam habet in molendinis de Legniaco Castro ( a ) . Omnibus presentes litteras inspecturis , Hugo decanus Tornodori , salutem in Domino . Noveritis quos in nostra presen- $ -tia constitutus Johannes de Brolio , clericus , recognovit se dedisse et concessisse in puram et perpetuam elemosinam , pro remedio anime sue et parentum suorum , Deo et ecclesie Beate Marie Pontigniaci sexaginta quinque solidos cursalis monete apud Legniacum ( b ) Castrum annui redditus , percipiendos et habendos singulis annis in octabis omnium Sanctorum a dictis Pontigniacensibus assignatos super portione ipsius Johannis quam habet in molendinis de Legniaco ( * ) Castro , ita videlicet quod quicumque de cetero dictam portionem possederit , tenebitur solvere ad dictum terminum sexaginta quinque solidos supradictos . In cujus rei testimonium , ad petitionem dicti Johannis , presentibus litteris sigillum nostrum duximus apponendum . Actum anno Domini Mo ccO quinquagesimo quinto , mense marcio .
Guillelmus de Witandis dedit nobis viginti solidos par . percipiendos apud Kalays ( e ) Omnibus Christi fidelibis presentes litteras inspecturis , Guillelmus de Witrandis , canonicus Sancti Audomari , salutem in Domino . Noverit universitas vestra me , divine pietatis intuitu et ob reverentiam et honorem beatissimi patris Edmundi , cujus reliquie requiescunt in ecclesia Pontigniacensi , dedisse et concessi abbati et conventui ejusdem ecclesie viginti solidos par . ad pitanciam conventus , singulis annis , infra octabas Omnium Sanctorum percipiendos apud Kalays , de domo mea sita juxta ecclesiam Sancti Nicholay , quousque alibi eis fecero bonum et securum assignamentum de predicto redditu . Et ut hec mea donatio et concessio robur perpetuitatis optineat , huic scripte sigillum meum , pie devotionis affectu , in testimonium predicte concessionis , apposui . Datum anno Domini M ° ccO XLO IIlo , mense maii , apud Pontiniacum .
Omnibus ( a ) presentes litteras inspecturis , officialis Autissiodorensis et archipresbiter Sancti Prisci , salutem in Domino . Noverint universi quod , in nostra presentia constitutus , magister Stephanus , clericus , vocatus de Bolonia recognovit coram nobis se emisse ab abbate et conventu Pontiniaci quandam domum pro decem libris ( 6 ) tur . annui redditus , quos dictus Stephanus eisdem fratribus assignavit , singulis annis in perpetuum ab ipsis percipiendos libere et sine aliqua contradictione in octabis Nativitatis dominice super unum arpen--tum vinee sue de valle de Fontenoi , quod propinquius est vinee Pontiniaci , volens et concedens quod quicumque dictum arpentum tenuerit , predictos decem solidos tur . annui redditus ad dictum terminum annis singulis in perpetuum fratribus Pontiniaci reddat . Quod ut ratum habeatur et firmum , ad petitionem dicti Stephani , presentes litteras sigillorum nostrorum testimoniis fecimus roborari . Actum anno Domini 1\10 ccO xxx ° IIII0 .
Margareta , quondam uxor domini Galcheri de Ilfellegniaco , dedit nobis centum et VII solidos ; tenetur reddere et cetera ( e ) . Universis presentes litteras inspecturis , officialis curie Autissiodorensis , salutem in Domino . Noveritis quod nobilis vir Johannes de Sellegniaco , . dominus Mellegniaci , et Margarita , uxor ejus , recognoverunt coram mandato nostro a nobis ad ipsos propter hoc specialiter destinato , quod ipsi , quamdiu dicta Marguarita vixerit et Guidonem et Mariam liberos dicte Margarite in advoeriam suam tenuerit , centum et vu solidos tur . annui redditus , pro anniversario defuncti Galcheri de Mellegniaco quondam viri dicte Margarite in ecclesia Pontigniacensi anno quolibet celebrando , ad octabas Omnium Sanctorum fratribus Pontigniasensibus annuatim solvere tenebuntur ; et illos centum et septem solidos annui redditus super talliam suam de Mellegniaco dictis fratribus Pontigniacensibus assederunt . Datum anno Domini M ° CCO XL ° Vlo , mense marcio .
Galetus de Mellegniaco dedit nobis IIIIor solidos quos possidebat in corpore ville de Reboursieau ( a ) . Universis presentes litteras inspecturis , Johannes decanus Sancti Florentini salutem in Domino . Universitati vestre tenore presentium intimamus quod in nostra presentia constitutus Galetus de Mellegniaco , armiger , recognovit se dedisse in elemosinam ecclesie Pontiniaci quatuor solidos fortium nivernensium censuales quos in corpore ville de Reborseau jure hereditario possidebat cum ventis et laudibus in perpetuum pacifice possidendos , ita etiam quod , si forte census ille situs in villa predicta ad solutionem predictorum quatuor solidorum annis singulis non sufficeret , ad perfectionem de suis aliis redditibus se promisit . Quod ut ratum habeatur et firmum permaneat in perpetuum , ad petitionem supradicti Galeti , presentes litteras sigilli nostri munimine roboravimus . Actum anno Domini MO cc ° tricesimo quarto , mense martio .
Milo dictus Pioche et Agnes , ejus uxor , vendiderunt nobis sexaginta solidos tur . et cetera ( a ) . Omnibus presentes litteras inspecturis , H [ ugo ] decanus Tornodori salutem in Domino . Noverit universitas vestra quod in nostra presentia constitutus , Milo dictus Pioche , miles , et nobilis mulier Agnes , uxor ipsius , coram mandato nostro ad id specialiter destinato constituta , recognoverunt se vendidisse et quitassepenitus abbati et conventui Pontiniacensi sexaginta solidos tur . annui et perpetui redditus quos ipsi annis singulis in crastino nativitatis beati Johannis Baptiste apud Sanctum Florentinum percipiebant et percipere consuerant a dictis abbate et conventu de censu nemoris ipsorum , quod dicitur nemus Sancti Petri , pro sexaginta libras tur . sibi traditis et solutis , de quibus tenent se plenarie pro pagatis ; promittentes dictus M [ ilo ] per fidem suam in manu nostra prestitam et dicta mulier per fidem suam in manu dicti mandati nostri prestitam , quod contra predictam venditionem et quitationem per se vel per alium non venient in futurum et quod ipsi M [ ilo ] et A [ gnes ] uxor sua , heredes ac successores ipsorum tenentur ac tenebuntur dictis abbati et conventui Pontiniacensi , ad usus et consuetudines patrie , dictos sexaginta solidos garantizare ac eisdem contra illos qui aliquid ratione feodi vel aliqua occasione in ipsis peterent , defendere ac etiam garantire , maxime cum dictus miles eosdem de puro allodio asserat se tenere . Predicta autem mulier exhabunti renuntiavit quicquid habebat vel habere poterat in dictis sexaginta solidis ratione dotis , conquestus , hereditatis seu qualibet alia ratione , et protestans quod hoc faciebat spontanea , non coacta . In cujus rei testimonium , ad petitionem dictorum M [ ilonis ] et [ Agnetis ] presentibus litteris sigillum nostrum duximus apponendum . Actum anno Domini M ° CCO L ° nono , mense aprili .
Guido de Mellegniaco , miles , dominus de Bena , et Maria uxor sua dederunt nobis LX solidos in censu de Bena ( a ) . Universis presentes litteras inspecturis , officialis Autisiodori , salutem in Domino . Noveritis quod defunctus Guido de Mellegniaco , quondam dominus Bene , et nobilis mulier Maria , quondam uxor sua , legaverunt conventui Pontegniaci sexaginta solidos tur . annui redditus in censu suo de Bena et in abonagiis , si sufficere potuerint ; sin autem de donationibus hominum Sancti Germani suppleatur , proinde in eorum testamento sigillato sigillo dicti Guidonis et sigillo venerabilis viri Senebaudi , prepositi Chableiarum et archidiaconi Tornodori , continetur et vidimus contineri . Predicta autem Maria fide media promisit , diu est , coram nobis , quod legatum et ordinationem predicti Guidonis , prout in testamento suo predicto continetur , firmiter et inviolabiliter observabit et tenebit et juridictioni nostre , quantum ad hoc , se subjecit , ut nobis constat per litteras nostras super hoc confectas . Datum die lune post festum beati Michaelis hyemalis , anno Domini 1\10 ccO LO II .
Petrus de Autisiodoro et Berta , ejus uxor , nobis dederunt decem solidos super oschiam Johannis de Boisel ( 6 ) . Omnibus ad quos presentes littere pervenerint , Hugo ( c ) , decanus Tornodori , salutem in Domino . Noveritis quod in nostra presentia constituti Petrus dictus de Autisiodoro et Bertha uxor ejus recognoverunt se dedisse et assedisse ecclesie Pontiniaci in puram et perpetuam elemosinam decem solidos cursualis monete in festo sancti Remigii , annis singulis , apud Brolium , post dicte Berthe obitum percipiendos et solvendos super oschiam Johannis dicti Boisel , clerici , de consensu et voluntate dicti Johannis , que oschia dicitur Paquete , pro anniversario dicte Berthe in dicta ecclesia celebrando ; ita tamen quod , quamdiu dicta Bertha vixerit , persolvet quinque solidos annuatim . Promiserunt autem dicti P [ etrus ] et B [ ertha ] uxor ejus per fidem suam in manu nostra prestitam quod contra predictam donationem per se vel per alium non venient in futurum , se et heredes suos juridictioni nostre , quantum ad ista , ubicumque eant vel maneant , totaliter supponentes . In cujus rei testitionium ad petitionem ipsorum presen tibus litteris sigillum nostrum duximus apponendum . Actum anno Domini MO cc ° LO vii ° , mense novembri .
Milo de Fley , Elisabeth et Gaufridus dederunt nobis XX solidos super census de Fley assignatos ( a ) . Omnibus ad quos littere presentes pervenerint , Hugo presbiter , officialis Tornodorensis , salutem in Domino . Noveritis quod , in nostra presentia constituti , Milo de Fley , Helisabeth uxor ejus et Gaufridus , frater $ ipsius Milonis , armigeri , recognoverunt spontanei non coacti se debere annui redditus viris religiosis abbati et conventui Pontiniacensi , viginti solidos tur . quos tenentur eisdem Pontigniacensibus vel eorum mandato singulis annis reddere in crastino beati Remigii apud Fley , assignatos super census suos de Fley . Si vero ad dictum terminum non solverent , sicut superius expressum est , juridictioni decani Tornodori se supposuerunt , quod idem decanus vel ejus vices gerens ipsos posset excommunicare , quocumque se diverterent vel transferrent . In cujus rei testimonium , ad petitionem supradictorum Milonis , Helisabeth uxoris ejus et Gaufridi , presentes litteras sigilli nostri munimine tradidimus roboratas . Actum anno Domini M ° CCO XL ° Vlo , mense marcio .
Carta Henrici , Trecensis comitis , unde supra ( ° ) . Ego Henricus , Trecensium comes palatinus , universis presentibus et futuris notam facio controversiam que de nemoribus , que nemora Sancti Stephani vocantur , inter fratres de Pontiniaco et Nonnam de Ville Mauro , Petrum , filium ejus , et Gaufridum , sororium ipsius Petri , habebatur , in presentia mea , utriusque partis assensu ( 6 ) , terminatam esse in hunc modum : cognoverunt et enim Nonna et heredes ej us quod in predictis nemoribus a limite de Seiant sicut per vallem de Maisnilio Witonis versus Burs , videlicet grangiam Pontiniaci , usque ad fontem de Sormeri protenditur , nichil habuerunt , sed super hoc predictos fratres injuste vexaverunt . Partita sunt itaque nemora citra predictum limitem , scilicet versus Sanctum Medardum et Villemoiron et villam que dicitur Ais , ita quod tres partes fratribus Pontiniaci proprie remanent nec in eisdem partibus usuarium vel aliud Nonna aut heredes ejus reclamaturi sunt . In quarta vero parte ( c ) que Nonne et heredibus ejus remanet , predicti fratres usuarium suum habebunt ad quodcumque sibi opus fuerit , excepto dono et venditione . Hoc laudaverunt Felicia , soror ipsius Petri , videlicet uxor ipsius Gaufridi , et Emelina , filia ejusdem Feliciae quam de altero marito habuit , et Garnerus et Maria , filius et filia Gaufridi et Feliciae ; hoc laudavit Eremburgis , soror prefati Petri , et Dodo , maritus ejus . Ne quis autem domum Pontiniacensem super his in posterum vexare presumat , pretaxatam compositionem et nemorum partition em litteris annotari et sigilli mei impressione firmari precepi sub testibus istis quorum nomina subscripta sunt : Petrus Bursaudus ; Willelmus Rex , marescaldus meus ; Herfredus de Trecis ; Artaudus et Josbertus , camerarii mei ; et Everardus de Ville Mauro . Actum est hoc Trecis , anno incarnati Verbi M ° CO LXO VIO . Data per manum Willelmi , cancelarii mei .
Universis presentes litteras inspecturis , officialis Autissiodorensis , salutem in Domino . Noveritis quod , in nostra presentia constitutus , Regnaudus de Ligniaco , armiger , recognovit quod defunctus Colinus de Ligniaco , miles , quondam avunculus suus , ob remedium anime sue dedit ecclesie Pontigniacensi solidos fortium nivern . super furnum suum de Vargigniaco , quolibet anno ad festum beati Remigii persolvendos . Et illam donationem idem Regnaudus , cui dictum furnum ratione escasure devenisse dicitur , laudavit , voluit et concessit et fide media promisit quod contra non veniret infuturum , quantum ad hec juridictioni curie Autissiodorensis , ubicumque maneat , se supponens . Datum die sabbati ante Ramos Palmarum , anno Domini M ° CCO LII ° .
Galcherus de Merligniaco concedit elemosinam quam fecerunt antecessores sui de Melligniaco , videlicet VII libras et X solidos tur . ( a ) . Omnibus presentes litteras inspecturis , Hugo decanus Tornodori salutem in Domino . Notum facimus quod , in nostra presentia constitutus , Galcherus armiger , filius defuncti Galcheri de Mellegniaco , militis , recognovit se ratas habere et acceptas omnes elemosinas quas , pro remedio animarum suarum , antecessores ipsius dederunt ecclesie Pontiniaci : videlicet septem libras et decem solidos tur . pro domino Guidone seniore et pro domina Narbona ( 4 ) uxore sua et etiam pro filio eorum , dicto Galchero milite , percipiendos in proventibus molendinorum suorum de Mellegniaco ; pro domina Elysande , uxore ejusdem Galcehri militis , quinquaginta solidos tur . in redditibus de Montignaco ; pro domino Stephano clerico , quadraginta solidos super salicetum de Pochi ; pro domino Florentio de Mellegniaco , sexaginta solidos super torcularia sua de Bena ; pro domino Guidone , fratre dicti Florentii , et uxore sua , sexaginta solidos super abahumnagia et alios redditus suos de Bena ; et centum solidos in censibus de Ponchi , pro domina Ermengarde de Chanlai . Has autem elemosinas et omnes alias in feodo ipsius Galcheri factas et concessas domui Pontiniacensi idem Galcherus ] coram nobis approbavit et quantum in se est ( c ) confirmavit , volens et concedens ut dicti abbas et conventus predictas elemosinas in perpetuum sine contradictione integraliter habeant et in locis percipiant assignatis . Promisitque dictus G [ alcherus ] per fidem suam quod contra dictas elemosinas per se vel per alium non veniet in futurum et quod de cetero contra dictos abbatem et conventum super hiis non movebit aliquam questionem ; et , quamcitius ad gradum milicie pervenerit dictus G [ alcherus ] per litteras sigillo quo usus fuerit sigillatas , tenebitur dictis abbati et conventui predictas elemosinas confirmare . Et quantum ad premissa , juridictioni nostre se supposuit dictus G [ alcherus ] , ut , ubicumque se transferret , nos et successores nostri ipsum excommunicare possemus , si eumdem a predictis contingeret in aliquo resilire . In cujus rei testimonium , ad petitionem dicti Galcheri presentibus litteris sigillum nostrum duximus apponendum . Datum anno Domini MO ccO sexagesimo , mense octobri .
Dominus Stephanus de Sormeriaco dedit nobis C solidos pruvin . super pedagium suum apud Everollum ( ° ) . Ego Petronilla domina de Chanloto notum facio presentibus et futuris quod dominus Stephanus de Sormeriaco , laudante et concedente Teelina uxore sua et laudante Milone filio suo , dedit Deo et ecclesie Pontigniacensi ac fratribus ibidem Deo servientibus , pro remedio anime sue et antecessorum suorum , centum solidos pruvin . annuatim percipiendos infra octabas sancti Remigii de pedagio suo apud Everollum , Chanlotum et Bellam Chaumam , quod movet de feodo meo , videlicet quatuor libras quas emit de domino Stephano de Turniaco , et viginti solidos de suo proprio quos habet in pedagio . De quibus centum solidis ita provisum est et ordinatum ut quatuor libre sint ad pitantiam conventus Pontiniacensis , die jovis post Letare Jerosoliman , quamdiu vixerit , et post obitum suum , in die anniversarii sui ; et viginti solidi ad sustentandam lampadem unam in capella beati Thome apud Pontiniacum vigiter ardendam . Quam elemosinam pie donatam et concessam et absque fraude fldeliter percipiendam , ego Petronilla laudavi devotissime et concessi . Et ut in posterum firmum et perpetuum robur obtineat , litteras presentes ad petitionem dicti Stephani de Sormeriaco sigilli mei munimine roborari . Actum anno Domini M ° CCOXXO quarto .
Agano de Ervi dedit nobis quadraginta solidos ( 6 ) . Ego Agano de Erevi notum facio tam presentibus quam futuris quod de reditu X librarum quem habeo in toneio mercatorum de Ypre , quarum centum solidos in nundinis sancti Johannis , reliquos C in nundinis sancti Remigii percipio infra octabas de I'hare , dedi pro remedio anime mee XL solidos ecclesie Pontiniacensi , percipiendo ( e ) annuatim in perpetuum in nundinis sancti Johannis ; et si ille nundine forsitan aliquando deficiunt , ut eos habere non possint fratres Pontiniacenses , in sequentibus nundinis sancti Remigii , infra octavas de hare , XL solidos suos ex integro percipient . Hoc ( a ) quoque sciendum quod , si in seculo viam universe carnis ingressus fuero , in nullo loco nisi in domo Pontigniacensi sepeliri potero . Ut autem hec mea donatio rata et stabilis habeatur , presentem cartam sigilli mei munimine feci roborari . Actum anno incarnati Verbi M ° CCO IIIIO , mense maio .
Ermenjardis vicecomitissa Liniaci dedit nobis XXX solidos de redditibus castri Sancti Mauricii ( b ) . Universis presentes litteras inspecturis , Ermenjardis vicecomitissa Leniaci salutem et pacem . Noverint universi quod nos dedimus et concessimus domui de Pontigniaco , Cisterciensis ordinis , et conventui ejusdem loci , pro salute anime nostre et parentum nostrorum et pro anniversario nostro semel in anno de cetero faciendo ibidem , triginta solidos renduales , percipiendos ab eisdem de nostris redditibus castri Sancti Mauricii Tiroelha , in festo beati Remigii annuatim , volentes quod levator dictorum reddituum nostrorum , quicumque fuerit , eisdem reddat in dicto festo denarios supradictos . In cujus rei testimonium , abbati et conventui dicti loci presentes dedimus litteras sigillo nostro consignatas . Datum ( e ) in octabis Omnium Sanctorum , anno Domini M ° ccO L ° vnO .
Matildis , comitissa Nivernensis , dedit nobis decem libras apud Chichias ( ° ) . Ego Mathildis comitissa Nivernensis omnibus notum facimus tam presentibus quam futuris quod nos , pro remedio anime nostre et H [ ervei ] , quondam bone memorie domini et mariti nostri , comitis Nivernensis , dedimus et concessimus post decessum nostrum abbacie Pontiniacensi , pro anniversariis nostris in ecclesia ipsius abbatie annuatim in perpetuum celebrandis , decem ( 6 ) libras cursualis monete quas habemus apud Chichias , annuatim percipiendas . Volumus siquidem et precipimus ut episcopus qui pro tempore erit , ponat sentencias excommunicationis in personam heredis aut successoris nostri et interdicti ( c ) in terram ipsius si contra donum istud ullo modo ire attemptaverit , nec ( d ) ipsas relaxet quousque dicte ecclesie de dicto redditu ad plenum fuerit satisfactum . Si vero , quod absit , ante magistrum Theobaldum de Tornodoro , clericum nostrum , decederemus , qui dictum redditum ad vitam suam habet , volumus et precipimus ut heres aut successor noster de suo proprio usque post decessum dicti clerici dictum redditum dicte ecclesie sine difficultate aliqua annuatim persolvat ; alioquim ( e ) dictus episcopus sententias in ipsum et in terram suam ponat , sicut superius $ est expressum . Quod ut ratum permaneat , sigilli nostri munimine presentes litteras fecimus roborari . Actum anno Domini MO CCO XXO VIo , mense maio .
Idem de eodem ( ' ) . Nos ( " ) Mathildis ( h ) comitissa ( ' ) Nivernensis notum ( J ) facimus universis presentes litteras inspecturis quod nos , pro anniversario nostro et pro anniversario pie memorie Hervei quondam comitis Nivernensis , domini et mariti nostri , et parentum nostrorum singulis annis in ecclesia Pontiniacensi in perpetuum faciendo , dedimus et in perpetuum concessimus abbati et conventui dicte ecclesie Pontigniacensis decem libras nivern . annui redditus , quas homines de Chechiis prope Chableyas nobis debebant ad festum beati Remigii annuatim , volentes et concedentes quod ballivus Tornodorensis qui pro tempore erit dictas decem libras annuatim recipiat ab hominibus supradictis et easdem de cetero persolvat singulis annis in perpetuum prefatis abbati et conventui vel eorum mandato sine difficultate seu contradictione aut diminutione aliqua ad terminum supradictum . Rogamus siquidem venerabilem patrem dominum episcopum Lingonensem ut in personam nostram excommunicationis sententiam promulgaret si obstaculum aliquod apponeremus quominus dicti abbas et conventus percipiant annuatim decem libras supradictas , et similiter in heredes et successores et in ballivos nostros et in omnes illos qui contra elemosinam et donationem istam venire aliquatenus attemptarent . In cujus rei testimonium , presentes litteras sigilli nostri munimine fecimus roborari . Actum apud Leigniacum Castrum , anno Domini MO CCO LO VIo , mense novembris , die martis ante festum beati Andree apostoli .
Guillermus , comes Joviniaci , dedit nobis IIIIor libras ( a ) . Noverint universi presentes litteras inspecturi quod ego Guillelmus Joviniaci comes pro remedio animee mee et antecessorum meorum dedi ecclesie Pontigniacensi quatuor libras censuales cum laudibus et vendis jure perpetuo possidendas et in festo sancti Remigii singulis annis percipiendas , apud Colungiam vinosam LXa solidos et apud Accolivam xx solidos . Promisi etiam quod , si qua querela super memorato censu prefate ecclesie emerserit , ubicumque necesse fuerit , plenarie garantibo . Ut autem hoc perpetuo ratum et inconcussum permaneat , ego Guillelmus comes Joviniaci presentem paginam sigilli mei auctoritate roboravi . Actum anno Verbi incarnati MO ccO VlO .
Ego Guillelmus comes Joviniaci assignavi monachos Pontiniacenses de octo libris autis . in redditibus prepositure de Colungia vinosa ( a ) . Ego Guillelmus comes Joviniaci notum ( 6 ) facio presentibus et futuris quod , cum esset contentio inter me , ex una parte , et virios ( e ) religiosos abbatem et conventum Pontiniacensem , ex altera , super centum solidos pruv . annui redditus quos dicti abbas et conventus habebant apud Joviniacum de dona fratris mei , P [ etri ] , quondam comitis Joviniaci , tandem in presentia reverendi patris et domini G [ alteri ] ( 2 ) Senonensis archiepiscopi , inter nos amicabiliter pacificatum est in hunc modum : videlicet quod ( d ) predictis centum solidis pruv . quod dicti abbas et conventus habebant apud Joviniacum de dona dicti P [ etri ] predecessoris mei , et pro quatuor libris autis . annuis quas habebant apud Colungiam vinosam de dona bone memorie Guillelmi patris mei , dedi et assignavi eis octo libras autis . in redditibus prepositure de dicta Colungia vinosa singulis annis in festo sancti Remigii sine contradictione percipiendos . Et ( e ) hoc laudavit Elysabeth , uxor mea . Quod ( I ) ut ratum et firmum permaneat , presens scriptum sigilli mei appositione roboravi . Actum anno Domini MO CCO xxxo primo .
Matheus de Monte mirabili dedit nobis VI libras in paagio de Firmitate Anculphi ( v ) . Ego Matheus de Monte mirabili , dominus ( * ) Osiaci ( ' ) , notum facio presentibus et futuris quod ego , pro remedio anime mee , predecessorum et successorum meorum , dedi et in puram et perpetuam elemosinam concessi ecclesie Beate Marie de Pontiniaco vi libras pruviniensis monete annui redditus in paagio meo de Firmitate Anculphi , tercia die ante nativitatem beate Marie Yirginis singulis annis quiete et pacifice percipiendas . Volo et concedo etiam ( < I ) quod quicumque paagium predictum tenuerit , pro qualibet die qua dictos denarios retinuerit post prefixum terminum , dummodo a predicta ecclesia vel ejus mandato sufficienter fuerit requisitus , dicte ecclesie vel ejus mandato duos solidos ejusdem monete , pro pena solvere teneatur . In cujus rei testimonium , presentes litteras dicte ecclesie sigilli mei munimine contuli roboratas . Actum anno Domini MO CCO XLO primo , mense augusti .
Quod Manasses de Villa Mauri suscepit nobis quiquid de jure et casamentis antecessorum ejus tenebamus insuper et feras in nemore Ota inventas ( ° ) . IN NOMINE SANCTE ET INDIVIDUE TRINITATIS . Ego Henricus , Trecensis episcopus , fieri volo ( b ) presentibus et futuris quod Manasses , filius Odonis de Villa Mauri , concessit ecclesie Pontiniacensi quicquid tenebat de jure et casamentis ejus patris et antecessorum ejus ( c ) eo tempore ( d ) quo ( e ) facta est ista concessio atque laudatio . In nemore quoque de Ota , si conversi prefate ecclesiae feras invenire , ut assolet , et capere potuerint , ad quas tamen canes suos nec solverint nec dimiserint , concessit eas in usus infirmorum ejusdem ecclesiae . In proprios autem usus eas retinebit , si voluerit , quas conversi Pontiniacenses ita prendiderunt ut canes ad eas capiendas non dimisisse se dicere non possint vel ipsi in veritate sua vel eorum famuli seculares in fide sua . Que constestatio a conversis vel famulis fieri debet apud grangiam Pontiniaci quae dicitur Burs . Hujus rei testes sunt : Godefridus , episcopus Lingonensis ; Alanus , episcopus Autissiodorensis ; Galterius Bosacrei , monachus Pontiniaci ; Robertus , filius Richerii Vituli ; Felix , filius Garnerii de Follis . Anno ab Incarnatione Domini Mo CO LO VO actum est ( 0 , indictione III , epacta xva , concurrentibus vque . .
Guido dominus Merlegniaci dedit C solidos pro anniversario filie sue Ermenjarde ( J ) . Notum sit universis presentibus et futuris quod ego Guido dominus Marleniaci dedi in helemosinam ecclesie ( c ) Pontiniacensi et fratribus ibidem Deo servientibus , pro anima filie mee Hermenjarde , domine de Chanlei , centum solidos pruviniensium capiendos singulis annis in festo sancti Remigii , super censum meum de Ponchi ; nec possint ultra exigi inde nisi isti supradicti solidi centum ; et hoc tali modo quod expendantur in anniversario ejusdem in pitancia ad conventum . Hoc laudavit uxor mea domina Narbona et filius meus Gaucherius . Et ut hoc ratum et firmum in perpetuum teneatur , presentem paginam feci sigilli mei munimine roborari . Actum anno Domini MO CCO nono decimo .
Droco de Melloto et Elysabeth ejus uxor dederunt centum solidos capiendos annuatim super terram suam de Espixia ( ° ) . Ego Droco de Melloto junior et Eluxdis ( 6 ) uxor ejusdem D [ roconis ] , iter arripientes transmarinum , notum facimus universis presentes litteras inspecturis quod nos , pro remedio animarum nostrarum et antecessorum nostrorum et etiam pro anniversario nostro annuatim celebrando , dedimus et concessimus post decessum nostrum ecclesie Pontiniacensi , Cisterciensis ordinis , centum solidatas terre ( c ) fortium nivernensium , sitas in terra nostra de Expissia et capiendas annuatim infra octavas sancti Remigii . In cujus rei testimonium , presentes litteras sigillo meo sigillavi . Et ego Eluydis , quia sigillum non habeo , sigillum venerabilis viri Autisiodorensis episcopi presentibus litteris feci apponi . Actum anno Domini M ° CCO XLO VIII0 , mense Julio .
Droco de Melloto junior et Elysabeth , ejus uxor , dederunt C solidatas terre sitas in polanis de Sancto Prisco ( d ) . Omnibus presentes litteras inspecturis , Droco de Melloto , dominus Locharum et Meduane , salutem in Domino . Noverit universitas vestra quod ego dedi et concessi monachis de Pontigniaco centum solidos annui redditus sitos et capiendos in polanis de Sancto Prisco , pro anniversario meo et Helisabeth uxoris mee singulis annis in perpetuum faciendo , ita quod in die anniversarii predicti de illis centum solidis pitantiam habebit conventus . Ego autem Helisabeth uxor predicti Droconis predictam donationem volui , laudavi et concessi , promittens , fide mea data corporali , spontanea , non coacta quod contra predictam donationem per me vel per alium non veniam in futurum . Ut autem hec predicta rata et firma permaneant , presentes litteras sigillorum nostrorum munimine duximus roborandas . Actum anno Domini MO ccO xxx ° IXo , mense julio .
Guillelmus dominus de Moncellis dedit viginti solidos in censibus de Chau ( a ) . Ego Guillelmus dominus de Moncellis notum facio universis presentes litteras inspecturis quod ego , pro remedio anime mee et parentum meorum , dedi ecclesia Pontiniacensi et fratribus ibidem Deo servientibus , in puram et perpetuam elemosinam , viginti solidos fortium Inivernensium annui redditus percipiendos singulis annis in crastino beati Remigii , in censibus et in aliis redditibus meis de Chau , ad faciendum exinde pitantiam conventui dicte domus . Volo autem et firmiter precipio quod quicumque fuerit major ville mee de Chau , ad addendam et plenarie persolvendam dictam pecuniam singulis annis ad dictum terminum , sine aliqua contradictione dictis fratribus in perpetuum teneatur . Quod ut ratum in perpetuum habeatur et firmum , laudantibus et concedentibus heredibus meis Garino et Guillelmo , predictam elemosinam sigilli mei munimine presentes litteras roboravi . Actum anno Domini M ° CCO xxx ° quarto .
D . , domina de Melesi , dedit Vque solidos in censu suo de Poli ( a ) . $ Ego Dommuis ( J ) domina de Melesi notum facio omnibus tam presentibus quam futuris quod ego dedi Deo et ecclesie Pontiniacensi in elemosinam , pro salute anime mee et parentum meorum , v solidos annuatim in perpetuum persolvendos quos fratres Pontiniacenses de censu meo de Poli , in die sancti Remigii , sine contradictione , singulis annis , recipient . Hoc donum meum laudaverunt dominus Guillelmus de Anci et Bura uxor ejus , filia mea , et Josbertus filius eorum . Ut autem hec mea elemosina stabilis in perpetuum habeatur , cum sigillum proprium non haberem , sigillo domini Guillelmi de Anci generi mei presentem cartam feci roborari . Actum anno incarnati Verbi M ° cc ° IIIO , mense augusto .
Bura uxor domini Guillelmi Montis Sancti Johannis dedit nobis X solidos , singulis annis , percipiendos ( c ) . Ego ( d ) Guillelmus Montis Sancti Johannis dominus notum ( " ) facio presentibus et futuris quod Bura uxor mea dedit et concessit ecclesie Pontiniacensi , de voluntate et assensu nostro , etiam Joberti filii ejusdem , x solidos annis singulis persolvendos quorum dicta ecclesia ( 0 dicte B [ ure ] ix solidos et inior denarios persolvere pro terra que sita est in finagio Turniaci , tenebatur . Preterea D . , mater supradicte B [ ure ] , didit similiter et concessit , nobis annuentibus , predicte ecclesie v solidos annuatim ad festum beati Remigii persolvendos . Ne autem super his alia possit calumpnia suboriri . Actum est anno Verbi incarnati MO cco IIIO .
Stephanus , quondam dominus Sellegniaci , dedit nobis viginti solidos tur . singulis annis in festo sancti Remigii ( a ) . Ego Johannes dominus Selligniaci notum facio universis presentes litteras inspecturis quod , cum bone memorie Stephanus , pater meus , quondam dominus Selligniaci , dederit et concesserit viris religiosis abbati et conventui Pontiniacensibus , in perpetuam elemosinam , pro anniversario suo faciendo , viginti solidos tur . annui redditus reddendos eisdem singulis annis in festo sancti Remigii , illam donationem ratam et gratam habeo et confirmo . Pro remedio vero anime mee , ego predictos viginti solidos eisdem religiosis assedi et assedeo super furnum de Selleigniaco reddendos et solvendos dictis religiosis annis singulis in dicto festo sancti Remigii ab eo qui dictum furnum tenuerit , pacifice et quiete , promittens pro me et heredibus sive successoribus meis quod contra istam assignationem per me vel per alium non veniam in futurum . Si vero ipsi religiosi per alium quemcumque vel per alios quoscumque in receptione dictorum viginti solidorum impedirentur , ego teneor et promitto dictis religiosis dictos viginti solidos garantizare erga omnes et ad hoc obligo me et successores meos . In cujus rei testimonium , presentes litteras dedi dictis religiosis sigilli mei munimine roboratas . Huic autem assignationi ego nobilis mulier , Margareta , domina Sellegniaci ( 6 ) , consentio spontanea voluntate , non coacta nec in aliquo super hoc circumventa , et quia sigillum non habeo , sigillum venerabilis viri R [ egnaudi ] ( 1 ) , decani Sancti Florentini , unacum sigillo domini mei presentibus litteris feci poni . Actum anno Domini M ° ccO LXO primo , mense augusto .
Henricus , comes Trecensis , donavit X libratas in nundinis suis apud Trecas ( a ) . Ego Maria Trecensis comitissa notum facio presentibus et futuris quod karissimus filius meus , comes Henricus , Jerosoliman proficiscens , pro salute anime sue et anime pie recordationis patris sui comitis Henrici et antecessorum suorum , monasterio Pontiniacensi x libratas annui redditus in perpetuam elemosinam in nundinis apud Trecas donavit . Custodes vero nundinarum de his x libratis c solidos in nundinis beati Johannis reddent ( 6 ) et alios c solidos in nundinis beati Remigii persolvent . Fratres vero prefati monasterii $ ex affectu pietatis et intuitu karitatis pro filio meo in monasterio suo missam de Sancto Spiritu , quamdiu viveret , celebrandam statuerunt ; post decessum vero filii mei , missa in perpetuum de Fidelibus celebrabitur . Quod ut notum permaneat et ratum teneatur , litteris annotatum sigillo meo confirmavi . Actum anno incarnati Verbi MO c ° nonagesimo . Data per manum Haicii , cancellarii . Nota Theoderici .
Milo de Herviaco et Margareta uxor ejus dederunt XX solidos incensu suo de Dennemonia singulis annis ( c ) . Notum sit omnibus tam presentibus quam futuris quod ego Milo de Herviaco et Margareta uxor mea consentientibus et laudantibus Petro et Ysabel liberis nostris , pro animabus nostris dedimus Deo et ecclesie Pontiniacensi , in qua , Deo dante , sepulturam habebimus , viginti solidos censuales in censu nostro de Dennemonia , de primis nummis ejusdem census annuatim in festo sancti Remigii percipiendos . Et ut hec elemosina nostra rata et inconcussa ex hoc nunc et posterum permaneat , cartam presentem fecimus fieri et sigilli nostri munimine roborari . Actum anno gracie MO ccO tercio decimo .
Littere Henrici , regis Anglorum . Quod in terra ejus nullam consuetudinem reddamus . Henricus , rex Anglorum , omnibus vicariis et ministris suis Normannie et portuum maris , salutem . Precipio quod totum conredium et omnes res abbatis de Pontineo et monachorum suorum quas homines sui affidare poterint se emisse ad victum et vestitum vel necessaria abbatis et monachorum , sint in pace et quiete de theloneo et passagio et aliis omnibus consuetudinibus infra aquam et extra ; et nullus eos vel res suas super hoc disturbet super decem libras forisfacture . Testis : G [ eoffridus ] de Glinter ( » ) . Apud Rothomagum .
Quod Ulduinus de Villa Mauri concessit nobis quicquid de ipso tenemus et venationem in nemore suo ( " ) . In nomine sanctae et individuae Trinitatis . Ego Henricus , Trecensis comes , notum volo fieri omnibus hominibus tam presentibus quam futuris quod Ulduinus de Villa Mauri concessit fratribus Pontiniacensis ecclesiae quiete et libere jure perpetuo possidendum quicquid de ejus feodo et casamento tenebant et habebant eo die quo concessio ista facta est et quicquid venationis $ in nemore Ottae , quod ad ipsum pertinet , apprehendere potuerint canes qui secuntur animalia ejusdem aecclesiae . Si quid etiam venationis in eodem nemore invenire potuerint homines supradictae aecclesiae , quod tamen alius non reclamet , totum concessit in usus infirmorum fratribus memoratae Pontiniacensis aecclesiae libere et quiete jure perpetuo possidendum . Actum anno dominicae Incarnationis MO c ° LO viii0 , in presentia nostra , presentibus Anselmo ( a ) , de Tliagnello , buticulario nostro ; Petro Bursaldo ; Guiardo de Clariaco ; Huberto de Castello Witone ; Gaufrido , marescaldo ; Drodone Brustaldo ; et Evrardo de Villa Mauri .
Alienordis , domina de Herviaco , dedit centum libras in terra Longe Ville ( a ) . Ego Alienordis domina de Herviaco notum facio tam presentibus quam futuris quod ego , pro remedio anime mee et antecessorum meorum , dedi in perpetuam et puram elemosinam ecclesie Pontigniacensi et fratribus ibidem Deo servientibus centum libras pruv . de trecentis libris quas illustris domina mea Blancha comitissa Campanie et Theobaldus filius ejus comes Campanie dederunt mihi in maritagio ; de quibus dederunt mihi liberam potestatem dandi vel pro anima mea legandi quibuscumque vel ubicumque voluero . Pro quibus trecentis libris dominus Gaufridus de Dawilliaco , cum me duxit in uxorem , assignavit mihi triginta libratas terre in terra de Bieaufort , videlicet apud Longe Ville , apud Chavanges , apud Ampigni et in alia terra sua quam ibidem habet . Ego vero Alienordis predictas centum libras in terra Longe Ville dictis Pontigniacensibus fratribus assignavi , quas ab anno quo decessero in antea , quicumque terram illam tenuerint dictis fratribus sine contradictione reddere tenebuntur . De cujus terre redditibus dicti fratres singulis annis percipient decem libras pruv . sine diminutione predictarum centum librarum , donee dicte centum libre eisdem integraliter fuerint restitute ; de quibus centum libris debent decem librate redditus comparari , unde in die anniversarii mei una pitancia generalis conventui ministretur . Ut autem hec mea donatio robur obtineat perpetue firmitatis , feci presenti pagine annotari et sigilli mei munimine roborari . Actum anno Incarnationis dominice MO ccO vicesimo vi ° .
( a ) Margarita , marchie Namurci et Vienne comitissa , dilectis et fidelibus suis baillivis et prepositis Curtenensibus , salutem et dilectionem . Sciatis quod elemosinam quam parentes et antecessores nostri contulerunt ecclesie Pontigniacensi et juxta formam collatis volumus ratam permanere et mandamus vobis , volentes utique et precipientes quatinus certo nuncio antedicte ecclesie singulis annis eandem elemosinam persolvatis juxta tenorem carte predictorum parentum nostrorum , quam exinde prefate ecclesie concesserunt . Datum apud Galli Cantum , die beati Thome apostoli , anno Domini M ° eeO xxx lIdO .
Gaufridus , dominus Dainly , concedit elemosinam quam dedit Milo , dominus de Herviaco , scilicet IIIIxx solidos in pedagio Herviaci ( 6 ) . Ego Gaufridus dominus de Dansly ( c ) notum facio presentibus et futuris quod ego , laudante Alienor uxore mea , concessi et concedo ( d ) domui Pontigniacensi elemosinam quam Milo dominus de Herviaco , predecessor meus , concesserat predicte domui solvendam , sicut continetur in litteris dicti Milonis . Talem enim aspexi formam litterarum : « Noverint universi presentes litteras inspecturi quod ego Milo dominus de Herviaco dedi in elemosinam ecclesie Pontigniacensi , pro remedio anime uxoris mee Helisabet , sexaginta solidos et , pro remedio anime mee , quadraginta solidos ; et ita singulis annis ecclesia Pontigniacensis in pedagio Herviaci , in nundinis sancti Johannis Baptiste et sancti Remigii , de primis denariis perceptis , centum solidos percipiet annuatim . Ex hiis denariis , die anniversarii nostri , fratres Pontigniacenses pitantiam habebunt . Super hiis vero denariis pedagiarius fidelitatem ecclesie Pontigniacensi faciet . Hoc totum laudavit ecclesie Pontigniacensi Alienor uxor mea . Ut autem hoc totum perpetuo ratum habeatur , ego Milo dominus de Herviaco presens scriptum sigilli mei actoritate ( sic ) roboravi . Actum anno Domini M ° eeO XIII0 . » Ego igitur Gaufridus dominus de Danly prefatam elemosinam , laudante Alienor uxore mea , laudavi et laudo , sicut in prefatis litteris continetur . Et ut ratum permaneat , presentem paginam sigilli ei roboravi . Actum anno Domini M ° ccO vicesimo sexto , mense decembri .